
ROMÂNIA

JUDEȚUL TIMIȘ

ORAȘUL DETA

PRIMAR

Nr. 6833/26.06.2023                                                                                                                        

REFERAT DE APROBARE
a proiectului de hotărâre pentru aprobarea  Documentației tehnico – economice (faza SF), a Devizului General și a Indicatorilor tehnico-economici pentru proiectul “Asigurarea infrastructurii pentru transport verde în orașul Deta - Realizarea de piste pentru biciclete la nivel local”, în cadrul P.N.R.R. Componenta 10 – Fondul Local, I1.4.Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan.
Subsemnatul, Roman Petru, în calitate de Primar al Orașului Deta, în conformitate cu prevederile art. 136, alin. (1) și alin. (2) din O.U.G. nr. 57/3 iulie 2019 privind Codul administrativ, cu modificările și completările ulterioare și art. 6, alin. (3) și art. 30, alin. (1), lit. c) din Legea nr. 24/2000 privind normele de tehnică legislativă pentru elaborarea actelor normative, republicată, modificată și completată, supun analizei și aprobării Consiliului local proiectul de hotărâre privind aprobarea Documentației tehnico – economice (faza SF), a Devizului General și a Indicatorilor tehnico-economici pentru proiectul “Asigurarea infrastructurii pentru transport verde în orașul Deta - Realizarea de piste pentru biciclete la nivel local” din cadrul  P.N.R.R. Componenta 10 – Fondul Local, I1.4.Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local. 

Obiectiv general al Componentei 10 este:
 – Investiții în infrastructura locală pentru tranziția verde a zonelor urbane și rurale, reducerea disparităților teritoriale la nivel regional, intra-regional și intra-județean.
În cadrul acestei componente, Orașul Deta a semnat contractul de finanțare numărul 141477 din 14.12.2022 ( respectiv numărul 12633 din 30.12.2022, inreg.la UAT ORAȘUL DETA) în valoare totala de 5.272.211,70 lei, contract semnat în baza cererii de finanțare “C10-I1.4-350, intitulat : “Asigurarea infrastructurii pentru transport verde în orașul Deta - Realizarea de piste pentru biciclete la nivel local”, care vizează  asigurarea infrastructurii pentru transportul verde-piste pentru biciclete în  Orașul Deta, județul Timiș.

Documentația prezentului obiectiv de investiții este: STUDIU DE FEZABILITATE pentru „Asigurarea infrastructurii pentru transport verde în orașul Deta- Realizare de piste pentru biciclete la nivel local” PRIVIND, Proiect nr. 131/2023; (Faza SF), întocmită de către proiectantul general S.C. EUROCAV PROIECT  SRL cu sediul în Moșnița Nouă, Strada Tarcu, Nr. 11, Județ Timiş.
Indicatori tehnici: realizarea a 4,5 km de pistă de biciclete cu lățimea de 2,40 m care asigură  circulația  pe ambele sensuri ale străzilor pe care se vor  proiecta aceste piste  pe traseul DETA-OPATIȚA, ce asigură conectarea următoarelor puncte de interes la nivel local: Situl arheologic – Opatița, Biserica Ortodoxa Opatița, Casa de cultura Opatița, Bio Banat Org SRL, Niadal Abatex SRL, Sporea Com SRL.
În conformitate cu prevederile Ghidului specific privind regulile și condițiile aplicabile finanțării din fondurile europene aferente Planului Național de Redresare și Reziliență, Componenta C10 - Fond Local, Investiția I.1.4.Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan, se solicita transmiterea hotărârii de aprobare a documentației tehnico – economice (faza SF) și a indicatorilor tehnico-economici.
Luând în considerare aspectele menționate, am inițiat proiectul de hotărâre pentru aprobarea Documentației tehnico – economice (faza SF), a Devizului General și a Indicatorilor tehnico-economici pentru  proiectul “ Asigurarea infrastructurii pentru transport verde în orașul Deta - Realizarea de piste pentru biciclete la nivel local”.
Având în vedere cele expuse mai sus, propun adoptarea prezentului proiect de hotărâre. 

Cadrul legal aplicabil:

- Planul Național de Redresare și Reziliență, Componenta C10 - Fond Local, Investiția I1.4.Asigurarea infrastructurii pentru transportul verde – piste pentru biciclete (și alte vehicule electrice ușoare) la nivel local/metropolitan,
- art. 129, alin. (2), lit. b) și alin. (4), lit. d) și art. 196, alin. (1), lit. a), coroborat cu art. 139, alin. (1) din O.U.G. nr. 57/3 iulie 2019 privind Codul administrativ, cu modificările și completările ulterioare.

PRIMAR,

Ec. Petru ROMAN.

